Document ID: 32003R2294

Komisjoni määrus (EÜ) nr 2294/2003,
23. detsember 2003,
millega muudetakse määrust (EÜ) nr 1503/96 riisi imporditollimakse käsitleva nõukogu määruse (EÜ) nr 3072/95 üksikasjalike rakenduseeskirjade kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1995. aasta määrust (EÜ) nr 3072/95 riisituru ühise korralduse kohta, [1] eriti selle artikli 11 lõiget 4,
ning arvestades järgmist:
(1) Komisjoni määruse (EÜ) nr 1503/96 [2] artikliga 4a kehtestatakse CN-koodide 10062017 ja 10062098 kuuluva basmati riisi imporditollimaksu vähendus 250 eurot tonni kohta.
(2) Käesoleva korra alusel imporditud riisikogused on märkimisväärselt suurenenud, ilma et imporditavate sortide kohta antaks teavet. Seetõttu on komisjonil vaja väga täpselt kindlaks määrata, milliste sortide suhtes kohaldatakse vähendust.
(3) Indiast ja Pakistanist Euroopa Ühendusse imporditud basmati riis peab vastama erinõuetele, et säilitada toote kõrge kvaliteet ja et imporditud kogused piirduksid puhaste basmati sortidega.
(4) Kontrolli tuleks tugevdada nii riisi päritolu kui ka imporditavate sortidega seotud pettuseohu tõrjumiseks.
(5) Samuti on vaja kindlaks määrata pärast seda, kui küsimuse üle on India ja Pakistani asutustega konsulteeritud ja seda on uuritud, milliseid basmati riisi sorte tuleks pidada vähendusele vastavaks.
(6) Silmas pidades Indiast ja Pakistanist pärit basmati riisi suurt nõudlust ja korra haldamisest saadud kogemust, tuleks kehtestada kontrollid, mille abil tagada imporditud toote kvaliteet. Selleks võivad liikmesriigid kehtestada asjakohased seireprogrammid, milles võib kasutada DNA analüüsi.
(7) Teraviljaturu korralduskomitee ei ole oma eesistuja kindlaksmääratud ajavahemiku jooksul arvamust avaldanud,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1503/96 muudetakse järgmiselt.
1. Artikli 4a lõige 1 asendatakse järgmisega:
"1. CN-koodide ex 1006 20 17 ja ex 1006 20 98 kuuluv basmati riisi, nagu on määratletud IV lisas, imporditollimaksu võidakse vähendada 250 eurot tonni kohta.
Seda summat võib korrigeerida vastavalt turusuundumustele, eelkõige seoses imporditavate kogustega.
Käesoleva artikli kohaldamiseks vajalikud kontrollid tuleks läbi viia III lisas loetletud India ja Pakistani pädevate asutuste esitatud autentsussertifikaatide põhjal."
2. II lisa asendatakse käesoleva määruse I lisas esitatud tekstiga.
3. Lisatakse käesoleva määruse II lisas sätestatud uus IV lisa.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. detsember 2003

Labels: 3
17